open-index/open-wikipedia-markdown huggingface dataset:
קבוצת קמפרי

**קבוצת קמפרי** היא חברה איטלקית המייצרת ומייצאת משקאות אלכוהוליים, יינות ומשקאות קלים לכל העולם. ברשות החברה כ-40 מותגים של משקאות שמשווקים לכ-190 מדינות. קבוצת קמפרי היא השישית בגודלה בתחום המשקאות האלכוהולים בעולם.

הקבוצה היא חברה ציבורית שמניותיה נסחרות בבורסה איטליאנה.
## מותגים עיקריים
*קמפרי
*אפרול
*אייריש מיסט
*צ'ינזאנו (אפרטיף)
*צ'ינאר
*גלן גראנט
*אוזו 12
*סקאיי (וודקה)
*פרנג'ליקו (ליקר)
* אוורנה

## קישורים חיצוניים

* 

קטגוריה:חברות מזון איטלקיות
קטגוריה:משקאות אלכוהוליים
קטגוריה:אפריטיפים
בסלו

שמאל|ממוזער|250px|מקווה הטהרה העתיק בבסלו
**בֶּסַלוּ** (בקטלאנית: **Besalú**) היא עיר בצפון מזרח ספרד, בשטח מחוז ז'ירונה אשר בחבל קטלוניה, הממוקמת 571 קילומטרים מהבירה מדריד ו-31 קילומטרים מבירת המחוז ז'ירונה.

## היסטוריה
האזור יושב בידי שבטים קלטים ואיברים במהלך המאה ה-6 ובמהלך המאה ה-9 מתועדת הקמתה של מצודה אשר נשאה את השם הלטיני בִּיסוֹלְדוּנוּם וממנה נגזר שמה של העיר. בשלהי המאה ה-9, בעיצומה של הרקונקיסטה, הפכה בסלו ליישוב ספר ושלטו בה לחלופין הקרולינגים מפרנקיה המערבית והמוסלמים מאל-אנדלוס. בראשית המאה ה-10 הפכה העיר לבירתה של רוזנות בסלו ובראשית המאה ה-12 סופחה רוזנות בסלו לרוזנות ברצלונה

בראשית המאה ה-19, במהלך מלחמת העצמאות הספרדית, התחולל במקום קרב בין צבא הקיסרות הצרפתית הראשונה לצבא ספרדי שהסתיים בניצחון הספרדים. ב-1965 נערכו בבסלו עבודות שימור מבנים ובכלל זה בתוך המצודה ובגשר החוצה את הנהר פלוביאה והמוביל אל המצודה. ב-1966 הוכרה בסלו כאתר מורשת לאומית ספרדית.

## דמוגרפיה
בעשור הראשון של המאה ה-21 חל גידול ניכר במספר התושבים בבסלו, המיוחס לגידול בפעילות הכלכלית בעיקר בתחום התיירות וזאת בניגוד למגמת הקיטון המתונה שאפיינה את העשור שקדם לו. בין 1996 ל-2001 חל קיטון של 2.11 אחוזים במספר התושבים ומשנה זו עד 2010 חל גידול של 18.71 אחוזים במספרם.

## כלכלה
עד למחצית המאה ה-20 היווה ענף החקלאות את עיקר התוצר המקומי הגולמי של בסלו והגידולים המרכזיים היו שעורה ותירס. החל מראשית שנות ה-60 עבר האזור תהליך תיעוש והוקמו מפעלי טקסטיל ועיבוד מתכת קלה. בנוסף, לאחר עבודות השיקום שבוצעו בעיר הפכה בסלו ליעד תיירותי.

## הקהילה היהודית

היסטוריונים כדוגמת מנואל גראו מונסראט שחקר את תולדות יהודי בסלו ועל שמו נקראת כיכר היהודים בעיר, מניחים שראשוני היהודים הגיעו למקום עוד במהלך המאה ה-9. תיעוד ודאי להתגוררות יהודים בעיר קיים מ-1090, כאשר במקום התגלתה מצבתו של בן הקהילה שנפטר בשנה זו. בחפירות ארכאולוגיות שנערכו ב-1964 בסמוך למצודה העתיקה, נתגלה מקווה טהרה שבנייתו תוארכה למאה ה-12 ומאופיין באדריכלות רומנסקית.

רבנים שבדקו את המבנה אישרו שמדובר במקווה בשל מידותיו המדויקות. נפחו 40 סאה והוא היה נגיש למקור מים טבעי ובעל מספר מדרגות קבוע. בצמוד למקווה עמד בית כנסת שהוקם ב-1264 ובחפירות נתגלו ממנו שרידים מעטים. תיעוד בכתב להימצאותה של קהילה יהודית בעיר קיים מ-1229 בהקשר למגבלות כלכליות שהוטלו על בני הקהילה על ידי חיימה הראשון, מלך אראגון. בתקופה זו מנתה הקהילה היהודית בעיר כ-130 נפשות.

תעודות נוספות מאמצע המאה ה-14 מעידות על קשרי מסחר בין קהילת בסלו לקהילות בפרפיניאן ובארל ותעודות נוספות משלהי המאה מעידות על תחילת רדיפות היהודים בעיר. בתקופה זו מנתה הקהילה היהודית בעיר בין 170 ל-220 נפשות ונמנו מקרבה סוחרים, בעלי מלאכה ורופאים. בראשית המאה ה-15 רוכזו יהודי בסלו בגטו כדי לבדלם מהאוכלוסייה הנוצרית ומספר בני הקהילה החל לרדת בהדרגה. ב-1415 נמנו בבסלו 136 יהודים. לקראת אמצע המאה תועדה הגירה נרחבת של יהודים מהעיר וכן המרות דת. מאמצע המאה ה-14 לא תועדה עוד קהילה מאורגנת בעיר ואחרוני היהודים שהתגוררו בה גורשו ב-1492.

## קישורים חיצוניים

* 

## הערות שוליים

ימין|ממוזער|250px|נוף בבסלו

קטגוריה:קטלוניה: ערים
בסלו
Lighters

**Lighters** הוא שיר של צמד ההיפ הופ האמריקאי "Bad Meets Evil", המורכב מרויס דה "9'5 ואמינם. השיר הוא הסינגל השני מהמיני אלבום הראשון של הצמד - "Hell: The Sequel". השיר נכנס למיינסטרים הרדיו האמריקאי ביולי 2011, הוא הופק על ידי שיידי רקורדס, ונעשה בשיתוף עם הזמר ברונו מארס. תחילה, מארס לא נכלל בהקלטות השיר, ובמקומו הוקלט פזמון ראפ שבוצע על ידי הצמד. לאחר שמארס התבקש להשתתף בהקלטות, הוא כתב פזמון ובית קצר משלו שהופקו על ידי הסמיזינגטונס, שכתבו והפיקו גם את השיר עצמו יחד עם אמינם.

Lighters הוא שיר היפ הופ אלטרנטיבי. מבקרים טענו כי השיר משלב פופ עם מוזיקת נשמה והשפעות של סינת'פופ. השיר שונה בסגנונו המוזיקלי משאר השירים באלבום. בשיר בולט צליל הבס, המצילות, הקלידים ולאורך רוב השיר גם כלי ההקשה.

את תחילת השיר מבצע מארס ואת קטע הראפ הראשון בשיר מבצע אמינם ובו מסר לאנשים ששונאים אותו. לאחר מכן מתנגן הפזמון בשנית ואחריו קטע הראפ השני המבוצע על ידי רויס על הצלחתו ההדרגתית. הצמד הודיע שברצונם לנסות משהו שונה, וברצונם לשבור את פורמט האלבום הטיפוסי של זמרי ההיפ הופ המודרניים.

הביקורות לשיר היו טובות ומעורבות יחדיו. מבקרים רבים שיבחו את הסגנון השונה מהשירים האחרים באלבום, וטענו שהוא עצירה בשירים הכבדים והאגרסיביים יותר שבו. בנוסף, ניתנו לשיר ביקורות שליליות מאותה הסיבה. מבקרים טענו גם שהפזמון שבוצע על ידי ברונו מארס לא מתאים לשיר ראפ והיה מתאים יותר לשיר סולו של מארס או לזמר אחר מאשר לאמינם ולרויס. על אף הביקורות, השיר הצליח מבחינה מסחרית, וזכה להצלחה רבה במצעדים שונים במדינות רבות, ביניהן אוסטרליה, ניו זילנד, קנדה וארצות הברית.

השיר והקליפ שלו הוקלטו בעיר לוס אנג'לס. צילום הקליפ החל ב-20 ביולי 2011 ובוים על ידי הבמאי האמריקאי ריץ' לי, שביים גם את הקליפ לשיר Not Afraid של אמינם.

## מצעדים

## קישורים חיצוניים

קטגוריה:שירי אמינם
קטגוריה:שירי ברונו מארס
קטגוריה:שירים באנגלית
קטגוריה:שירים שנכתבו על ידי אמינם
קטגוריה:שירים שהופקו על ידי אמינם
קטגוריה:שירי היפ הופ אמריקאיים
קטגוריה:שירי זהב בממלכה המאוחדת
קטגוריה:סינגלים בהוצאת אינטרסקופ רקורדס
קטגוריה:סינגלים בהוצאת שיידי רקורדס
פרמיום אימפריאלה

**פרמיום אימפריאלה** (בלטינית: **Praemium Imperiale** בתרגום: הפרס הקיסרי; ביפנית: **高松宮殿下記念世界文化賞**, בתרגום: פרס התרבות העולמי לזכרו של הוד־מלכותו הנסיך טקמאצו) הוא פרס אומנותי המוענק משנת 1989 על ידי המשפחה הקיסרית ביפן בשם האגודה לאמנות יפן. הפרס מחולק לחמש קטגוריות: ציור, פיסול, אדריכלות, מוזיקה ותיאטרון/קולנוע. הפרס המוענק בכל קטגוריה, מורכב מתעודה, מדליית זהב ו־15 מיליון ין יפני. 
80px|ממוזער|ימין|הנסיך טקמאצו
קבוצת הפרסים לאמנויות הוקמה לציון מאה שנה לאגודה לאמנות יפן (פטרון: הנסיך היטאצ'י, יו"ר: היסאשי היידה) וכדי לממש את רצונו של הנסיך טקמאצו המנוח "לתרום לשיפור ולקידום התרבויות והאומנויות של העולם". הפרס מוענק לזכרו של הוד־מלכותו הקיסרית הנסיך טקמאצו (1905–1987), אחיו הצעיר של הקיסר הירוהיטו שמלך מ־1926 עד 1989.
הזוכים מוכרזים בכל ספטמבר; וטקס חלוקת הפרס ואירועים נלווים מתקיימים בטוקיו, יפן, מדי נובמבר. טקס חלוקת הפרס נערך בנוכחות הוד־מלכותו הקיסרית הנסיך היטאצ'י, ונשיא האגודה לאמנות יפן, במייג'י קיננקן בטוקיו. הנסיך היטאצ'י מעניק את הפרסים לזוכים הנבחרים. זוכי הפרס מומלצים מדי שנה על ידי יועצים בינלאומיים, ומוכרזים על ידי ועדה אנונימית של האגודה לאמנות יפן. האגודה מציעה גם מענק של 5 מיליון ין לאמנים צעירים. הניתן ליחיד או לקבוצה.

## זוכי הפרס
להלן רשימת הזוכים בסדר כרונולוגי:

## מענקים לאמנים צעירים
החל משנת 1997 ניתנו סדרה של מענקים לארגונים המעודדים אמנים צעירים:
* 1997 - קונסרבטוריון האנוי למוזיקה, וייטנאם
* 1998 - בית הספר הלאומי פולני לקולנוע, טלוויזיה ותיאטרון, פולין
* 1999 - המכון הגבוה לאמנות, קובה
* 2000 - תזמורת הנוער של אולסטר, צפון אירלנד
* 2001 - רזידנס דו פסטיבל, צרפת
* 2000 - תזמורת הנוער של אולסטר, צפון אירלנד
* 2001 - רזידנס דו פסטיבל, צרפת
* 2002 - תזמורת הנוער של האיחוד האירופי (EUYO)
* 2003 - אגודת דה סונו למוזיקה, איטליה
* 2004 - פורום סאונד צעיר של מרכז אירופה
* 2005 - האקדמיה הבינלאומית קוסאצו למוזיקת קיץ, יפן
* 2006 - הקרן הממלכתית של הרשת הלאומית של תזמורות נוער וילדים של ונצואלה (אל סיסטמה) (FESNOJIV)
* 2007 - תזמורת דיוואן מזרח-מערב
* 2008 - תזמורת הנוער האיטלקית, איטליה
* 2009 - קרמרטה בלטיקה, לטביה/ליטא/אסטוניה
* 2010 - תזמורת הנוער האסייתית (AYO)
* 2011 - סאות'בנק סינפוניה ותיאטרון רויאל קורט
* 2012 - ארגון הספינקס, ארצות הברית
* 2013 - התזמורת ג'וניור של האקדמיה הלאומית של סנטה ססיליה ברומא
* 2014 - קרן זינסו, בנין
* 2015 - בית הספר לקולנוע יאנגון, מיאנמר/המטה בגרמניה
* 2016 - חמש האמנויות | מרכז, מלזיה
* 2017 - להקת התיאטרון זוקאק ואגודת התרבות, לבנון
* 2018 - קרן בתי הספר של שייקספיר (SSF)
* 2019 - דמוס (פילהרמוניה דה פריז)
* 2020 - לא ניתן
* 2021 - בית הספר להכשרה מתקדמת של המכון המרכזי לשחזור (ICR), איטליה
* 2022 - קרן אקדמיית קרונברג, גרמניה
* 2023 - סטודיו כפרי, ארצות הברית ובית הספר לאמנויות הארלם (HSA), ארצות הברית
* 2024 - קהילת מרכז האמנויות סאליהרה, אינדונזיה
* 2025 - תיאטרון הנוער הלאומי, הממלכה המאוחדת

## קישורים חיצוניים
* 
## הערות שוליים

אימפריאלה
אימפריאלה
אימפריאלה
אימפריאלה
אימפריאלה
קטגוריה:פרסים יפניים
קטגוריה:פרסי אמנות
*
כל דבר שבמניין צריך מניין אחר להתירו

**כל דבר שבמניין צריך מניין אחר להתירו** הוא כלל הלכתי האומר כי כל דבר שנאסר בהחלטה של כוח מסוים, כמו מניין בית דין או נבואה, צריך החלטה בהרכב בעל כוח הלכתי שווה, כדי להתירו.
## מקור במקרא
המקור במקרא לכלל זה הוא מהפסוק : שבא להתיר יחסי אישות לאחר סיום מעמד מתן תורה, למרות שהאיסור  נאמר רק לכבוד מתן תורה, כאמור בתחילת אותו פסוק עצמו - , היו צריכים ציווי מפורש להתיר ביאה. 

באופן דומה, באה התורה להתיר קרבה פיזית של אנשים ובעלי חיים להר סיני לאחר סיום מעמד מתן תורה,  למרות שהאיסור על כך  נאמר רק לכבוד מתן תורה.

## בתלמוד
בתלמוד בבלי, הוכיחו ממשנה שכלל זה תקף גם באיסורים שהם מדברי חכמים. הראיה היא מברייתא שנכתבה בעקבות המשנה הקובעת כי כל פרי בכרם שנחשב לכרם רבעי שיש להעלותו בשנה הרביעית לאוכלו בירושלים או לפדותו, לא יפדוהו, אלא יעלוהו לירושלים, בשונה מפירות המרוחקים מירושלים שמותר לפדותם. טעם התקנה הוא כפי שמסר רבי יוחנן:  - כבוד העיר הקדושה ירושלים. בברייתא מובא כי לרבי אליעזר היה כרם במזרח לוד לצד כפר טבי ולא היה יכול להעלות את פירותיו לירושלים ולכן ביקש להפקירו לעניים, עד שאמרו לו תלמידיו , ומכאן שלמרות שטעם התקנה התבטל, שהרי לאחר החורבן שבית המקדש לא שכן בירושלים לא הייתה סיבה כדי לעטר את ירושלים בפירות, הוצרך רבי אליעזר שבית דין יתיר את התקנה שקבעו להעלות את פירות כרם רבעי לירושלים.

## בראשונים
### תקנה שטעמה בטל
התוספות כתבו שטעמה שתקנה שנתקנה משום חשש, כשבטל טעמה בטלה. כך הדין לשיטתם בגילוי משקים שאינו תקף עוד כיוון שאין סכנת הנחשים מצויה, וכן לגבי האיסור לעסוק בקבורת המת ביום טוב שני של גלויות מחשש שהגויים יחייבו את היהודים לעסוק במלאכות אחרות בטענה שראו אותם עושים מלאכה לצורך קבורת המת. בדומה לכך כתבו גם הגהות אשרי: 

בהתאם לשיטה זו מובאת בהלכה הקלה בריקוד בשבת משום שאיננו בקיאים בתיקון כלי נגינה.

בשונה מכך כתב הרמב"ם שגם תקנה שטעמה בטל אינה מתבטלת אלא כאשר בית דין שגדול מבית הדין שתיקן אותה מבטל את התקנה: .
דעה שלישית היא דעת הראב"ד, לפי שיטתו כאשר בטל טעם התקנה יוכל בית דין שני לבטל את התקנה גם כשאינו גדול מבית הדין הראשון בחכמה ובמנין.
### תקנה שמלכתחילה נקבעה לזמן קצוב
בתקופת הראשונים היו שרצו לומר שחרם או תקנה שקבעו את זמנה מלכתחילה עד פסח או זמן קצוב אחר, צריך להמנות ולהתירה כשהגיע הזמן, בדומה לאיסור ביאה שנקבע לזמן מתן תורה ולמרות זאת הוצרך הכתוב להתירה בפירוש לאחר מתן תורה. התוספות מבטלים סברא זו והם קובעים שבניגוד למתן תורה שבו האיסור לא הוגבל בפירוש עד לאחר מתן תורה למרות שטעמו נתפרש, הרי שבאיסור שזמנו נתפרש מלכתחילה עד זמן מסוים, אין צורך למניין כדי להתירו.

## הערות שוליים

קטגוריה:כללים ועקרונות בהלכה
קטגוריה:ביצה: סוגיות תלמודיות
Secrets (שיר של ואן ריפאבליק)

"**Secrets**" הוא שיר של להקת הרוק האמריקנית ואן ריפאבליק, אשר הופץ בתור הסינגל השני מתוך אלבום האולפן של הלהקה Waking Up. השיר הופץ בארצות הברית ב-3 בנובמבר 2009.

השיר נכלל בפסקול הסרט "שוליית המכשף" משנת 2010. כמו כן השיר זכה לפרסום רב לאחר שנעשה בו שימוש בפרסומות לאייפון 4 ובקדימונים שונים בערוצי הכבלים בארצות הברית לסדרות שונות בהם, "אבודים", "אחת שיודעת", "ניקיטה", ועוד.

## מיקומי שיא

## נתוני מכירות

## קישורים חיצוניים

* 

## הערות שוליים

קטגוריה:שירי ואן ריפאבליק
קטגוריה:שירים באנגלית
קטגוריה:שירים שנכתבו על ידי ראיין טדר
קטגוריה:בלדות משנות ה-2000
קטגוריה:בלדות רוק
קטגוריה:שירי פופ רוק אמריקאיים
קטגוריה:שירי זהב בממלכה המאוחדת
קטגוריה:סינגלים שהגיעו למקום הראשון בפולין
קטגוריה:סינגלים בהוצאת אינטרסקופ רקורדס
לויס מקמסטר בוז'ולד

**לויס מקמסטר בוז'ולד** (באנגלית: **Lois McMaster Bujold**; נולדה ב-2 בנובמבר 1949, אוהיו שבארצות הברית) היא סופרת מדע בדיוני ופנטזיה. כתבה עשרות ספרים שתורגמו לשפות רבות ונמכרו במיליוני עותקים וזכתה במספר פרסי הוגו ונבולה, פרס סקיילארק ופרס מיתופואטיק לפנטזיה למבוגרים. ב-2020 הייתה הסופר ה-36 (הסופרת השישית), שזכה ב"פרס הגרנד מאסטר" (הקרוי החל מ-2002 פרס דיימון נייט), פרס מפעל חיים, המחולק החל מ-1975 מדי שנה או שנתיים, במסגרת טקס חלוקת פרסי נבולה.

רוב ספרי בוז'ולד מחולקים לשלוש סדרות: וורקוסיגן (באנגלית: Vorkosigan Saga), צ'אליון (באנגלית: Chalion Series) וסכין השיתוף (באנגלית: Sharing Knife Series).

## קורות חיים

בוז'ולד נולדה ב-2 בנובמבר 1949 בעיר קולומבוס שבאוהיו, ארצות הברית. היא למדה באוניברסיטת אוהיו בין השנים 1968 - 1972, אך לא סיימה את לימודיה. מאוחר יותר ציינה כי לימודיה האמיתיים בשנים הללו היו קריאה של חמישה ספרים מהאוסף האוניברסיטאי במשך עשור, קריאה של מדע בדיוני בתור נערה והקשבה לאביה המהנדס.

היא התחילה לכתוב בשנת 1982 ובשנת 1985 מכרה את סיפורה הראשון. בשנת 1986 שלושת הספרים הראשונים של בוז'ולד יצאו לאור בהוצאת Baen בכריכה רכה.

## ספרים שתורגמו לעברית
שישה מספרי סדרת הספרים בריאר תורגמו לעברית.
* רסיסים של כבוד (1986) הספר הראשון כרונולוגית בסדרת וור, יצא בהוצאת זמורה ביתן
* בריאר - זוכה פרס (1991) פרס הוגו, מועמד לפרס פרס נבולה, יצא בהוצאת זמורה ביתן
* שוליית הלוחם (1986) - הספר הראשון שמציג את מיילס וורקוסיגן, יצא בהוצאת זמורה ביתן
* משחקי אצולה -(1990) זוכה פרס הוגו, יצא בהוצאת מודן
* סיטגנדה - (1995), יצא בהוצאת מודן
* הברית של קפטן וורפטריל (2013) מועמד לפרס הוגו, יצא בהוצאת "סיאל"

## קישורים חיצוניים

* 

* 

## הערות שוליים

קטגוריה:סופרים ויוצרים זוכי פרס הוגו
קטגוריה:סופרים ויוצרים זוכי פרס נבולה
קטגוריה:סופרות אמריקאיות
קטגוריה:סופרים אמריקאים
קטגוריה:זוכי פרס דיימון נייט
קטגוריה:אמריקאיות שנולדו ב-1949
קטגוריה:אמריקאים שנולדו ב-1949
סופיה גוביידולינה

**סופיה אסגטובנה גוביידולינה** (ברוסית: **София Асгатовна Губайдулина**; ) הייתה 
מלחינה רוסייה, ממוצא רוסי-למחצה וטטרי-למחצה.

נולדה בצ'יסטופול שבמחוז האוטונומי הטטרי בברית המועצות הסובייטית למשפחה חצי רוסית וחצי טטרית. אביה היה מהנדס שעסק במדידת קרקעות, אשר נרדף בעבר עקב היותו בן של מולא מוסלמי.

היא למדה בנעוריה הלחנה ופסנתר בקונסרבטוריון של קאזאן ובשנת 1954 השלימה שם את לימודיה. באותה שנה נסעה למוסקבה, שם למדה בקונסרבטוריון של מוסקבה, תחילה עם המלחין ניקולאי פייקו (תלמיד של שוסטקוביץ') ואחר כך למדה עם המלחין הרוסי ויסאריון שבלין, עד לשנת 1963. צורת ההלחנה האלטרנטיבית שלה התקבלה בקרירות במהלך לימודיה בברית המועצות, אולם היא קיבלה עידוד משוסטקוביץ. רק בתקופת הגלאסנוסט של גורבצ'וב, כשהיא בשנות החמישים לחייה, החלה המוזיקה של גוביידולינה לזכות בהכרה ולהיות מבוצעת בצורה נרחבת בברית המועצות.

בשנת 1985 נסעה גוביידולינה לראשונה למערב, ומאז מעמדה בעולם המוזיקה הקלאסית הרקיע שחקים. היא קיבלה כמה פרסים יוקרתיים, בהם פרס הפרמיום אימפריאלה היפני, וקיבלה הזמנות מהתזמורת הפילהרמונית של ניו יורק, התזמורת הסימפונית של שיקגו, ספריית הקונגרס ועוד.

המוזיקה של גוביידולינה מושפעת ממסורות שונות ועשירה במוטיבים וסימבולים דתיים וספרותיים. המוזיקה שלה היא לעיתים קרובות בעלת נופך רוחני, מיסטי, דתי או מטאפיזי. גוביידולינה לעיתים מוזכרת יחד עם אלפרד שניטקה ואדיסון דניסוב כחלק מהגל החדש של המלחינים הרוסים, אשר שללו את הריאליזם הסוציאליסטי וכללו ביצירותיהם מגוון רחב של מוטיבים אוונגארדים, בהם סריאליזם ושיטות אינסטרומנטליות יוצאות דופן (extended instrumental techniques).

משנת 1992 התגוררה גוביידולינה בהמבורג שבגרמניה.

## קישורים חיצוניים

* סופיה גוביידולינה, באתר classical.net
* 
* 
* 

קטגוריה:מלחינות מן המאה ה-20
קטגוריה:טטרים
קטגוריה:מעוטרי מסדר הכבוד של הרפובליקה הפדרלית של גרמניה
קטגוריה:בוגרי הקונסרבטוריון של מוסקבה
קטגוריה:זוכי פרס לאוני סונינג למוזיקה
קטגוריה:זוכי פרס חזית הידע
קטגוריה:מלחינות רוסיות
קטגוריה:מלחינים סובייטים
קטגוריה:מעוטרי עיטור הידידות (רוסיה)
קטגוריה:מהגרים מרוסיה לגרמניה
קטגוריה:מהגרות לגרמניה
קטגוריה:ילידות 1931
קטגוריה:זוכי פרס פרמיום אימפריאלה למוזיקה
קטגוריה:רוסים שנולדו ב-1931
קטגוריה:רוסיות שנפטרו ב-2025
קטגוריה:רוסים שנפטרו ב-2025
ארמנד עמר

**ארמנד עמר** (בצרפתית: **Armand Amar**; נולד ב-1953 בירושלים) הוא מלחין צרפתי ממוצא יהודי-מרוקאי.

## קורות חיים
נולד בירושלים ובילה את ילדותו במרוקו. החל את הלחנתו לסרטים בסרט "אמן" (על פי ממלא המקום של רולף הוכהוט) של קוסטה גברס. הוא היה מועמד מספר פעמים לפרס סזאר על המוזיקה לסרט, ובשנת 2010 זכה בפרס למוזיקה שכתב לסרט הקונצרט של ראדו מיכאיליאנו.

בשנת 2005 שימש מלחין לסרט הישראלי "תחיה ותהיה" של הבמאי הרומני ראדו מיכאיליאנו. בשנת 2009 כתב את המוזיקה לסרט Home של יאן ארטוס ברטראן. בשנת 2013 הלחין את הסרט "דרכון לאלג'יר" ובשנת 2012 לסרט "24 ימים".

## קישורים חיצוניים
* 

* 

קטגוריה:מלחינים יהודים צרפתים
קטגוריה:מלחינים יהודים מרוקאים
קטגוריה:צרפתים ממוצא יהודי-מרוקאי
קטגוריה:מוזיקאים יהודים מרוקאים
קטגוריה:צרפתים שנולדו ב-1953
זמרי-לים

[250px|ממוזער|שמאל|ארמון זמרי-לים ב[מארי]]
[ממוזער|מכתב של זמרי-לים, בנוגע לייסוד בית ב[תרקה]]
**זמרי-לים** (נכתב גם זִימְרִי-לִים, זימרילים או זִמרִלִם) היה מלך מארי בערך בין השנים 1761-1775 לפנה"ס. 
## ביוגרפיה
זמרי-לים היה בנו של חדני-אדו שהשתייך למשפחת המלוכה של המלך יחדון-לים. אמו הייתה אדודורי אחותו של המלך דדיחדון שהיה מלך של שבט רבום, מבני ימין. בשנה הראשונה למלכותו נחתם מכתב שבו מצוינים פרטי הוריו, לאחר מכן החליט כנראה ליחס את עצמו ליחדון-לים, ובהתאם לכך הוכנו חותמות חדשות.

לאחר שיחדון-לים נרצח על ידי אנשי חצרו, זמרי-לים ברח לימחד (שבירתה הייתה חלב). מלך אשור שמשי-אדד הראשון השתלט על מארי ומינה את בנו ישמח-אדד לשליט העיר. לאחר מותו של שמשי-אדד הראשון חזר זמרי-לים והשתלט מחדש על מארי בעזרתו של מלך ימחד ירים-לים הראשון. 

זמרי-לים שלט במארי כ-13 שנה ועל אזורים סמוכים לאורך הפרת ועמק החבור. הוא כרת פעם אחת ברית עם חמורבי מלך בבל נגד אשנונה. כל הידוע לנו על חייו של זמרי-לים מקורו בלוחות טין שהתגלו בארכיון של מארי. בתקופת מלכותו מארי סבלה מפשיטות של בני ימין שנהגו לפשוט על אזורים שבין מארי תרקה וושַגַרַתֻם, בזזו את הצאן ולעיתים התיישבו במקום. זמרי-לים נלחם בהם, הוא הרג את שר הצבא דוידום ואת המלכים של בני ימין. חשיבותו של הניצחון הביאה לכך שלפחות שתיים משנות מלכותו נקראו על שמו.

הוא נישא לשיבתו, שהייתה נסיכה מימחד, ונולדו לו לפחות שמונה בנות מנשים שונות. חלק מבנותיו התחתנו עם שליטים מקומיים ושתי בנות הפכו לכוהנות. מארי נכבשה על ידי חמורבי שבזז אותה, ומאז שמו של זמרי-לים נעלם מהעדויות ההיסטוריות.

## ראו גם

* מארי
* הכתרת זמרי-לים

## לקריאה נוספת

* 
* SASSON, J. M. (1998). "The king and I. A Mari king in changing perceptions " Journal of American Oriental Society 118(4): 453-470.
* CHARPIN, D. (1992) "Les legendes de sceaux de Mari: Nouvelles Données" in: YOUNG, G.(ed.) Mari in restrospect, Eisenbrauns, pp.59-76

* נתן וסרמן ויגאל בלוך, **האמורים - מסופוטמיה בראשית האלף השני לפני הספירה**, הוצאת כרמל, 2019, עמ' 292-316 בעיקר.
* משה ענבר, **השבטים האמוריים במארי**, אוניברסיטת תל אביב, 1985, עמ' 58 - 70.

## קישורים חיצוניים

* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:אישים שחיו באלף ה-2 לפנה"ס
קטגוריה:מלכי מארי
אבי קורניש

**אֶבִּי קוֹרְנִיש** (באנגלית: **Abbie Cornish**; נולדה ב-7 באוגוסט 1982) היא שחקנית וראפרית אוסטרלית. התפרסמה בין היתר בתפקידיה בתור פאני בארון בסרט "כוכב בהיר (2009), בתור סוויט פי בסרט "סאקר פאנץ'" (2011), בתור לינדי בסרט "ללא גבולות" (2011), בזכות הופעתה בתור קלרה מרפי בסרט "רובוקופ" (2014) וגם בזכות עבודתה עם הבמאי מרטין מקדונה בסרטיו "שבעה פסיכופתים" (2012) ו"שלושה שלטים מחוץ לאבינג, מיזורי" (2017).

## ביוגרפיה
קורניש נולדה בעיירה לוצ'ינבר  ניו סאות' ויילס שבאוסטרליה. הצעירה מבין חמישה אחים. היא גדלה בחווה שמתפרשת על 170 דונם, ולמדה בבית ספר קתולי. בילדותה הייתה צופה ושואבת השראה מסרטים עצמאיים וזרים.

## קריירת משחק
הקריירה של קורניש החלה בגיל 13, כאשר החלה לדגמן לחברות שונות. בסביבות גיל 16 כבר הופיעה מדי פעם בסדרות טלוויזיה. ב-1999 קיבלה את פרס הקולנוע האוסטרלי "Australian Film Institute" על תפקידה בסדרת הטלוויזיה של ABC "Wildside". זכייתה בפרס הובילה אותה לקבלת תפקיד בסרטה הראשון "מסכת הקוף".

ב-2004 כיכבה בסרט עטור הפרסים "Everything Goes". קיבלה את פרס "Australian Film Institute Awards" בקטגוריית "השחקנית הראשית הטובה ביותר" על תפקידה בסרט "התהפכות", סרט אשר זיכה אותה בהכרה עולמית. ב-2006 כיכבה בסרט קנדי. כמו כן כיכבה בסרטים "שנה מופלאה", "אליזבת: תור הזהב" ו"הארכת שירות". באפריל 2010 לוהקה לסרט ללא גבולות. הסרט יצא לאקרנים במרץ 2011.

בשנת 2011 כיכבה בסרט פנטזיה "סאקר פאנץ" בבימויו של זאק סניידר, ושיחקה בסרט "ללא גבולות". קורניש שיחקה את וולי וינטרופ בסרטה של מדונה "וואליס ואדוארד" משנת 2011, שמספר על ווליס סימפסון ואדוארד השמיני.

בשנת 2015 גילמה את הסוכנת קתרין אוולס בסרט המתח "נחמה", שביים הבמאי הברזילאי אפונסו פויארט, בהשתתפותם של אנתוני הופקינס, קולין פארל וג'פרי דין מורגן.

בשנת 2018 כיכבה בעונה הראשונה של סדרת הטלוויזיה "ג'ק ראיין", פרי עטו של טום קלנסי, בתפקיד קאת'י מיולר לצד ג'ון קרסינסקי.

### קריירה מוזיקלית
מאז שנת 2000 מופיעה לעיתים עם להקת ההיפ הופ האוסטרלית "Blades". בעת ראיונה אצל ג'ימי קימל בינואר 2010, הצהירה שהיא עדיין משתפת פעולה עימם כראפרית תחת שם הבמה **Dusk**.

## חיים אישיים
קורניש היא צמחונית, ובשנת 2006 הפכה לשגרירה של הארגון האוסטרלי Voiceless – למען זכויות בעלי החיים, ולקחה חלק במסע פרסום עולמי ב-2012.

היא נהנית לצייר בזמנה הפנוי כמו אמה, ציירת במקצועה.

בין השנים 2007–2010 הייתה בזוגיות עם השחקן האמריקאי ראיין פיליפה. ב-2019 התארסה לאמן הלחימה אדל אלטמימי.

## פילמוגרפיה
### קולנוע

### טלוויזיה

שמאל|ממוזער|272px|קורניש, 2012

## קישורים חיצוניים

* 

* 

קטגוריה:שחקניות קולנוע וטלוויזיה אוסטרליות
קטגוריה:שחקניות ילדות אוסטרליות
קטגוריה:ראפריות אוסטרליות
קטגוריה:דוגמניות אוסטרליות
קטגוריה:צמחוניות אוסטרליות
קטגוריה:פעילות זכויות בעלי חיים
קטגוריה:זוכי פרס ACTAA: השחקנית הטובה
קטגוריה:זוכי פרס ACTAA: השחקן הטוב
קטגוריה:אוסטרליות שנולדו ב-1982
קטגוריה:אוסטרלים שנולדו ב-1982
מהפכת כפכפי העץ

[שמאל|ממוזער|200px|פסלו של מיכאל די-לנדו (Michele di Lando) מנהיג המרד בפירנצה ב[לוג'ה דיי מרקטו נואובו]]
**מהפכת כפכפי העץ** (ידועה גם כ**מרד הצ'ומפי**) היא מהפכה שהתרחשה בעיר פירנצה שבאיטליה בחודשים יולי ואוגוסט בשנת 1378. היא נחשבת למהפכת הפרולטריון הראשונה בהיסטוריה. 

את המרד ארגנו העובדים השכירים, העניים ביותר וחסרי הזכויות הפוליטיות, אשר מנו כרבע מתושבי פירנצה. הובילו אותה סורקי הצמר, באיטלקית ciompi. רבים מהם לא יכלו לרכוש נעליים רגילות ונעלו כפכפי עץ, ומכאן הכינוי "מהפכת כפכפי העץ". 

הסיבות שהביאו למהפכה: למרות המחסור החמור בכוח אדם, לאחר המגפה השחורה, נאסר על העובדים לנצל זאת. הלוואות שנתנו הבנקים בפירנצה למלך אנגליה למימון מלחמת מאה השנים ולא נפרעו הביאו את פירנצה לסף פשיטת רגל, פיטורי החיילים והשוטרים הביא לחוסר סדר. העובדים העניים התארגנו נגד המעסיקים והצליחו להשתתף בממשלה ולהחזיק במוסד הנשיאות למשך 40 יום. המרד דוכא על ידי מפקדה הצבאי של פירנצה, הקונדוטיירי (מפקד צבאי שכיר חרב) ג'ון הוקווד.

## קישורים חיצוניים

*
* 

כפכפי העץ
קטגוריה:איטליה: היסטוריה
קטגוריה:רפובליקת פירנצה
קטגוריה:המאה ה-14
ריבורן!

**המורה המתנקש ריבורן!** (ביפנית: **家庭教師ヒットマン!**; באנגלית: **!Reborn**) אנימת שונן המבוססת על מנגה בעלת 42 כרכים מאת היוצר אקירה אמאמנו.
העלילה עוסקת בילד מעט מגושם וללא חברים, ההופך להיות ראש המאפיה האיטלקית.

## עלילה

משפחת וונגולה (vongola) היגרה מאיטליה ליפן. טסונה, ילד חסר חברים נבחר להיות ראש המאפיה העשירי של  המשפחה משום ששאר המועמדים מתו.
ראש משפחת וונגולה שהוא היורש התשיעי נתן פקודה לילד קטן ששמו ריבורן לאמן את טסונה להיות ראש המאפיה.

ריבורן הוא מתנקש שנשלח לאמן את טסונה. הוא משתמש ברובה ההופך את מי שנורה בו ל-5 דקות אחרי שנורה לחזק, וזה בתנאי שהוא חושב על מטרה שברצונו לבצע.

במהלך הסדרה טסונה נפגש עם אויבים ומקבל צורת רצון המוות חדשה.

## דמויות
* **סאוודה טסונאיושי** - נער הכושל בכל התחומים (לימודים, ספורט ועוד) נבחר על ידי הבוס התשיעי של משפחת הוונגולה להיות הבוס העשירי של המשפחה. הוא נעזר בריבורן באסוף חברים שילחמו לצדו. הוא השומר של טבעת השמיים.
* **ריבורן** - נמנה בין 7 התינוקות האקובלנו: תינוקות החזקים במאפיה. יש לו קילעים מיוחדים הנקראים קליעי רצון המוות. בעזרתם הוא מלמד את טסונה איך להיות הבוס העשירי של המאפיה. לאון היא זיקית מחמד שלו, היכולה לשנות את צורתה למגוון חפצים ביניהם נשקים.
* **היאטו גוקודרה** - נער, נמצא במאפיה. הנשק המיוחד שלו - פצצות. אותן הוא מחביא פצצות על הגוף שלו ומדליק אותן בדרך לא ידועה. בפרק מסוים המציא פצצות רקטה. אלו פצצות המוציאות עשן מהחלק האחורי וכך מתקדמות באוויר מרחק יותר גדול. שומר טבעת הסופה.
* **יאמאמאמוטו טאקשי** - נער הלומד של טסונה. פופולרי, תמיד חייכן ואופטימי, שחקן בייסבול. למד להילחם בחרב מאביו, במהלך הסדרה מקבל מריבורן חרב והופך להיות אמן קנדו (ספורט יפני). יאמאמאמוטו שומר טבעת הגשם.
* **היבארי קיויה** - אחראי ועדת המשמעת בבית הספר, חזק מכל אדם בבית הספר וגם מחלק מאנשי המאפיה. שומר תמיד על קור רוח, אינו מפחד להראות את כוחו. בית הספר חשוב לו כדי כך שאפילו צלצלו הטלפון שלו הוא המנון בית הספר. שומר טבעת הענן.
* **סאסאגוואה ריוהי** - מתאגרף, מקדיש את חייו לאקסטרים. משתמש בביטוי "אקסטרים" בכל הזדמנות. הוא רואה את טסונה במצב רצון המוות ומחליט שהוא מתאים למועדון האגרוף, מנסה לצרף אותו ונכשל. אחיה הגדול של קיוקו. שומר טבעת השמש.
* **לאמבו** - ילד בן חמש שעבד כמתנקש במשפחת המאפיה בווינו (Bovino) ועבר לממשפחת הוונגולה. לבוש בתלבושת פרה וזוג קרניים צמודות לתסרוקת האפרו שלו. לאמבו הוא בעל נפש רגישה וכל פעם שנכשל במשהו הוא פורץ בבכי. נלחם בעזרת נשקים המוחבאים בשיער שלו. מחזיק ב"בזוקת עשר השנים", שכל מי שנורה בה מתחלף עם הגרסה של עצמו בעוד עשר שנים. הוא שומר טבעת הברק.

## מדיה
### מנגה

הכרך הראשון של המנגה יצא לאור בשבועון היפני "weekly shonen jump", ונכתב עד כרך 26 בשבועון. מאז המנגה יצאה בכרכים נפרדים. המנגה תורגמה על ידי דהינו מדיה לשפות האנגלית, גרמנית וצרפתית.
שמאל|ממוזער|150px|דמויות הסדרה ריבורן!

### שירי פתיחה

יש באנימה שמונה שירי פתיחה שירים אלו הולחנו על ידי טושיהיקו שאהאשי. להלן את רשימת שירי הפתיחה של התוכנית:
*First. "Drawing day"
*2.boys & girls"
*3."dive to world"
*4."88"
*5."last cross"
*6."easy go"
*7."funny sunny day"
*8."listen to the stereo"

## קישורים חיצוניים

* 
* העמוד של הסדרה בTV TOKYO הערוץ שמשדר את הסדרה ביפן

קטגוריה:סדרות אנימה
קטגוריה:סדרות מאנגה
קטגוריה:שונן
קטגוריה:סדרות אנימה משנות ה-2000
קטגוריה:סדרות אנימה המבוססות על מאנגה
משקאות אניס

**משקאות אניס** הם סוג של משקאות אלכוהולים המיוצרים מהתססה וזיקוק של אלכוהול בעיקר ענבים והשריית זרעי אניס בתוך הנוזל. במשקאות אלו טעם האניס הוא מודגש מאוד ואחוז האלכוהול בהם הוא גבוה, בדרך כלל בין 40 ל-80. רוב משקאות האניס הם המשקה הלאומי של מדינות המזרח התיכון ומהווים חלק חשוב מהתרבויות באזור.

מאפיין של משקאות האניס הוא שינוי צבעו במגע עם נוזלים. כאשר שמני האניס מומסים בריכוז גבוה של אלכוהול צבעם הוא שקוף, אך כאשר הנוזל בא במגע עם נוזל אחר, ריכוז האלכוהול יורד והשמנים עוברים קריסטליזציה ומתקבל צבע לבן עכור. בעוד משקאות האניס הופכים לבנים, משקאות הפסטיס הופכים צהבהבים.

## צמחים להכנת משקאות אניס
ישנם כמה צמחים המשמשים להכנת משקאות אניס:
*אניס
*שומר פשוט
*לענה
*לענה שיחנית
*שוש קירח

## סוגים שונים של משקאות אניס
*ערק - המזרח התיכון
*אוזו - יוון
*ראקי - טורקיה
*אבסינת' - אירופה
*פסטיס - צרפת
*אוג'י - ארמניה
*זיווניה - קפריסין
*סמבוקה - איטליה
*חלק מסוגי הראקיה - חבל הבלקן
*אגוארדינטה - קולומביה
*אייראג - מונגוליה
*סויו - קוריאה
*סוצ'ו - יפן
*ערקי - אתיופיה
*קומיס - מרכז אסיה

## קישורים חיצוניים

* 
*כתבה על משקאות אניס באתר נענע

*
זמרי ברודי

**זמרי בְּרוֹדִי** (ביידיש: **בראָדער זינגער**) היו אמנים נודדים יהודים מברודי שבאוקראינה (אז דרום-מערב האימפריה הרוסית), שפעלו לפחות מתחילת המאה ה-19 בגליציה האוסטרית, ברומניה וברוסיה. הם היו בין הראשונים שביצעו בפומבי שירים ביידיש שלא במסגרת של פורים שפיל וחתונות, וכן היו מבשרים חשובים של תיאטרון יידיש.

הם פעלו כשחקנים, כותבי שירים מקצועיים או חצי-מקצועיים, בדחנים, זמרים ורקדנים, והופיעו לעיתים קרובות בתחפושות קומיות. הופעותיהם כללו בדרך כלל מחזות קצרים בני מערכה אחת. הם הקימו במות קטנות בבתי מרזח, מרתפי יין ומסעדות ושעשעו בהם את הקהל.

הרישומים הראשונים על הבראדער זינגער הם הערות של יהודים שעברו בברודי, שהייתה אז מרכז מסחרי ונקודת עצירה של הסוחרים היהודים הרוסים במסעם ללייפציג. ברישומים אלה מובעת בדרך כלל אי שביעות רצון מתופעת השירה בהיעדר אירוע המצדיק זאת.

בשם "בראדער זינגער" השתמשו מאוחר יותר גם שחקנים שלא היה להם שום קשר לברודי. בין המפורסמים מבין הבראדער זינגער נמנו ברל מרגוליס, הידוע יותר כברל ברודר (1815–1868), משה פריזָמֶנט ובנו שלמה פריזמנט, ופפי ליטמן. חלק מן השירים המקוריים של ברל ברודר וכן אלה של בנו ונכדו שהמשיכו את המסורת של כתיבה חילונית ביידיש, ניתן למצוא בספרו של נכדו, בר מרגליות: "'''דריי דורות''': לידער פון בערל בראדער (מרגליות), פעליטאנען פון ים הציוני (יצחק מרגליות), פאעמען און לידער פון בער מרגליות".

## הערות שוליים

קטגוריה:שחקנים יידישאים
קטגוריה:יהודים גליציאנים
קטגוריה:זמרים השרים ביידיש
זיכרון גורלי (סרט, 2012)

**זיכרון גורלי** (באנגלית: **Total Recall**) הוא סרט פעולה ומדע בדיוני אמריקאי בבימויו של לן וייסמן ובכיכובו של קולין פארל. הסרט, אשר מבוסס במקור על הספר "We Can Remember It for You Wholesale" מאת פיליפ ק. דיק, הוא עיבוד מחודש לסרט באותו שם משנת 1990.

הסרט יצא לאקרנים בארצות הברית ובקנדה ב-3 באוגוסט 2012.

## תקציר העלילה
עלילת הסרט מתרחשת בשנת 2084. לוחמה כימית הפכה את רוב השטחים בכדור הארץ לבלתי ראויים למחיה. בעקבות כך האנושות מרוכזת כעת בשתי מעצמות משני צדי כדור הארץ: "הפדרציה המאוחדת של בריטניה" ו"הקולוניה" (אוסטרליה לשעבר). אזרחי המעצמות מסוגלים לנסוע בין האומות דרך מעלית תת-קרקעית שעוברת במהירות עצומה דרך ליבת כדור הארץ. השליט הרודן של הפדרציה המאוחדת של בריטניה, קנצלר וילוס קוהאגן (מגולם על ידי בריאן קראנסטון) שולט בה ביד ברזל. קוהאגן מתכנן לפלוש ולהשתלט על הקולוניה באמצעות צבא רובוטים. קבוצה של מורדים המונהגת על ידי אדם בשם מתיאס (מגולם על ידי ביל ניי) מנסה לסכל את תוכניותיו של קוהאגן.

עלילת הסרט מתמקדת בדאג קוויד (מגולם על ידי קולין פארל), פועל בפס ייצור של רובוטים אשר גר בקולוניה יחד עם אשתו לורי (מגולמת על ידי קייט בקינסייל). קוויד סובל מסיוטים חוזרים ונשנים משונים שבהם הוא לוחם מחתרת ואשר בהם מופיעה דמותה של אישה שאותה הוא איננו מכיר (מלינה אשר מגולמת על ידי ג'סיקה בייל). לקוויד נמאס מהחיים המונוטונים שלו בקולוניה. בשל כך הוא מחליט לרכוש חופשה וירטואלית בחברת "ריקול בע"מ" על ידי השתלת זיכרונות מלאכותיים במוחו של הרפתקאות שמעולם לא חווה בתור סוכן חשאי. אף על פי כן, ההליך ככל הנראה משתבש כאשר מתגלה כי קוויד הוא סוכן חשאי בעצמו, אף על פי שקוויד לא יודע שום דבר מזה, ולאחר שחיילי הפדרציה יוצאים בעקבותיו ומנסים לחסלו.

## שחקנים ראשיים
* קולין פארל - בתפקיד דאג קוויד / קרל האוזר, פועל מפעל שסובל מחלומות אלימים מוזרים. הדמות הראשית והגיבור הראשי בסרט.
* קייט בקינסייל - בתפקיד לורי קוויד, סוכנת סמויה של UFB ותחת הסוואה כאשתו של דאג.
* בריאן קראנסטון - בתפקיד הקנצלר וילוס קוהאגן, הנבל הראשי של הסרט. הוא מתכנן לפלוש ולהשתלט על הקולוניה באמצעות צבא רובוטים.
* ג'סיקה בייל - בתפקיד מלינה.

## הפקה
בכתיבת התסריט השתתפו קורט וימר, מארק בומבק וג'יימס ונדרבילט. לן וייסמן נבחר כבמאי של הפרויקט, פול קמרון נבחר כצלם וכריסטיאן וגנר נבחר בתור העורך. צילומי הסרט החלו ב-16 במאי 2011 בטורונטו והסתיימו ב-16 בספטמבר 2011.

## ראו גם
* זיכרון גורלי - הסרט המקורי משנת 1990

## קישורים חיצוניים

* 

* הקדימון הרשמי בגרסה הארוכה
* 
* 
* 
* 

## הערות שוליים

קטגוריה:חידושים לסרטים
קטגוריה:סרטי 2012
קטגוריה:סרטי אתחול
קטגוריה:סרטי סייברפאנק
קטגוריה:סרטי פעולה אמריקאיים
קטגוריה:סרטי קולומביה
קטגוריה:סרטים דיסטופיים
קטגוריה:סרטי מדע בדיוני אמריקאיים
קטגוריה:סרטי מדע בדיוני מ-2012
אנטי קאסביו

**אנטי אלכסנדר קאסביו** (בפינית: **Antti Alexander Kasvio**; נולד ב-20 בדצמבר 1973). הוא שחיין עבר מפינלנד. הוא אלוף עולם, אלוף אירופה ובעל מדליית ארד אולימפית.

## ביוגרפיה
קאסביו נולד באספו. הוריו אולה פטריקה ומאטי קאסביו השתתפו במשחקים האולימפיים כשחיינים, אמו דורגה במקום 16 במשחה ל-100 מטר גב באולימפיאדת מקסיקו סיטי (1968) ואביו דורג במקום 33 במשחה ל-100 מטר חופשי באולימפיאדת טוקיו (1964). 

באולימפיאדת ברצלונה (1992) זכה קאסביו במדליית ארד במשחה ל-200 מטר חופשי בתוצאה של 1:47.63 דקות, אחרי ייבגני סאדוביי מהמשלחת המאוחדת שקבע שיא אולימפי חדש של 1:46.70 דקות ואנדרס הולמרץ משוודיה (1:46.86 דקות). נוסף לכך, הוא סיים במקום תשיעי במשחה ל-400 מטר חופשי בתוצאה של 3:50.06 דקות, במקום 12 במשחה שליחים 4x200 מטר חופשי בתוצאה של 7:28.71 דקות ובמקום 20 במשחה שליחים 4x100 מטר מעורב בתוצאה של  4:06.18 דקות, הוא שחה את סגנון החופשי בתוצאה של 50.90 דקות.

### אלוף אירופה
באליפות אירופה בשחייה שנערכה בשפילד, אנגליה בשנת 1993 זכה קאסביו בשתי מדליות זהב  במשחה ל-200 מטר חופשי בתוצאה של 1:47.11 דקות ובמשחה ל-400 מטר חופשי בתוצאה של 3:47.81 דקות. נוסף לכך, הוא סיים 3 פעמים במקום שישי, במשחה שליחים 4x100 מטר חופשי בתוצאה של 3:21.80 דקות, במשחה שליחים 4x200 מטר חופשי בתוצאה של 7:30.63 דקות ובמשחה שליחים 4x100 מטר מעורב בתוצאה של 3:44.73 דקות.

### אלוף עולם
באליפות העולם בשחייה שנערכה ברומא, איטליה בשנת 1994 זכה קאסביו בשתי מדליות, זהב וכסף. מדליית זהב במשחה ל-200 מטר חופשי בתוצאה של 1:47.32 דקות, לפני הולמרץ (1:48.24 דקות) ודניון לואדר מניו זילנד (1:48.49 דקות). מדליית כסף במשחה ל-400 מטר חופשי בתוצאה של 3:48.55 דקות, אחרי קירן פרקינס מאוסטרליה שקבע שיא עולם חדש של 3:43.80 דקות ולפני לואדר (3:48.62 דקות).

באליפות אירופה בשחייה שנערכה בווינה, אוסטריה בשנת 1995 זכה קאסביו במדליית ארד במשחה ל-200 מטר חופשי בתוצאה של 1:49.24 דקות.

באולימפיאדת אטלנטה (1996) קבע קאסביו במשחה ל-200 מטר חופשי תוצאה של 1:50.55 דקות, התוצאה ה-15 בטיבה אך לאחר שלא השתתף בגמר ב' דורג בסיום התחרות במקום 18. הוא סיים במקום 12 במשחה שליחים 4x100 מטר חופשי בתוצאה של 3:22.99 דקות, כשחיין שני הוא קבע ב"זינוק שליחים" תוצאה של 50.42 דקות.

## קישורים חיצוניים

* אנטי קאסביו , באתר *Sports123* 

קטגוריה:שחיינים פינים
קטגוריה:שחייני חופשי
קטגוריה:שחייני מעורב אישי
קטגוריה:אלופי עולם בשחייה
קטגוריה:שחיינים באולימפיאדת ברצלונה (1992)
קטגוריה:שחיינים באולימפיאדת אטלנטה (1996)
קטגוריה:פינים שנולדו ב-1973
אסקוט (ויסקי)

**אסקוט** היה מותג הוויסקי הישראלי הראשון. בתחילת שנות השבעים, הקימה בכרמיאל חברת נשיונל דיסטילרס בע"מ את מזקקת הויסקי. ויסקי "אסקוט" נמכר בעיקר בישראל ובתוויתו נכתב *ויסקי [[סקוטלנד|סקוטי]] מעולה*. מלבד ממכר מקומי, אסקוט גם יוצאה בצורה מוגבלת.

## גנבת עין

לאחר שנה של פעילות מסחרית הוגשה תביעת גנבת עין של ארבע חברות: ג'וני ווקר, ג'ון דובר, היל תומפסון ושות' ואגודת הויסקי הסקוטי כנגד נשיונל דיסטילרס בע"מ. בכתב התביעה נטען כי "נשיונל דיסטילרס בע"מ" מטעה את צרכניה לחשוב כאילו הוויסקי שהיא משווקת מיוצר בסקוטלנד ובכך קוצרת רווחים, על חשבון שמו הטוב של הוויסקי הסקוטי אותו היא מנצלת לרעה.
התביעה נדונה בבית המשפט בירושלים, שם נקבע כי היא תידון בחיפה, אולם התובעים ערערו לבית המשפט העליון. ראש השופטים היה ממלא מקום נשיא בית המשפט העליון יואל זוסמן שביטל את העברת התביעה לחיפה. בדיון בירושלים נפסק כי "נשיונל דיסטילרס בע"מ" אשמה וכי עליה לשלם פיצויים לתובעים, וכן כי ייצור הוויסקי תחת השם **סקוטי** חייב להיפסק. החברה לא עמדה בנזקים שנגרמו לה מן התביעה, ובשנת 1973 היא נסגרה.

## קישורים חיצוניים
* 
*על אסקוט ויסקי , בעמותת הוויסקי הישראלית
*

## הערות שוליים

קטגוריה:יצרני ויסקי ישראלי
קטגוריה:ישראל: מותגי משקאות
אפולון לימסול (כדורסל)

**פיצה אקספרס אפולון לימסול** (ביוונית: **Μπάσκετ σύλλογος Απόλλων Λεμεσού**), היא קבוצת כדורסל קפריסאית מהעיר לימסול, המשחקת בליגת העל הקפריסאית.

## היסטוריה
הקבוצה הוקמה בשנת 1967, כאחד מצוות המועדונים שייסדו את ליגת הכדורסל הקפריסאית. לעומת יריבתה העירונית א.א.ל. לימסול, לאפולון אין אפילו אליפות אחת בכל שנותיה בליגה. לעומת זאת, משנת 1999 החלה הקבוצה לפרוח ולהאבק על תארים. הגיעה 4 פעמים לגמר הפלייאוף ו-6 פעמים הגיעה לחצי גמר הפלייאוף, פעמיים זכייה בגביע הקפריסאי ועוד גמר גביע. וזכייה בסופרקאפ הקפריסאי. מאז 2007 הספונסר הראשי של הקבוצה הוא רשת המזון "פיצה אקספרס".
 
## השתתפות באירופה
החל מעונת 1999/00 משתתפת במפעלים אירופאים. לרוב בגביע קוראץ'. בעונת 2000/01 הודחה על ידי קבוצת המופארם ורשאץ' בשלב המוקדמות. בעונת 2005/06 הודחה על ידי חימיק יוז'ני בשלב שמינית הגמר של היורוקאפ צ'לנג'. ובעונת 2006/07 הודחה בשלב חצי גמר היורוקאפ צ'לנג' על ידי צסק"א סמרה שלבסוף זכתה בגביע. בעונת 2012/13 ניצחה הקבוצה במוקדמות היורוצ'לנג' את קבוצת "דוקס קלוסטנויבורג" מאוסטריה, בסיכום שני מפגשים, והגיעה לשלב הבתים.

## תארים והישגים
* **[[ליגת העל הקפריסאית בכדורסל|הליגה הקפריסאית]]**: 
**מקום שני: 1999, 2000, 2001, 2005 
**חצי גמר: 2003, 2004, 2006, 2009, 2012, 2014
***[[הגביע הקפריסאי בכדורסל|הגביע הקפריסאי]]**: 
**זכייה (2): 2002, 2014
**גמר: 2004
**חצי גמר: 2005, 2012
***הסופרקאפ הקפריסאי**: 
**זכייה (1): 2005 
***[[יורוקאפ צ'לנג']]**:
**חצי גמר: 2007

## שחקנים בולטים בעבר ובהווה

## קישורים חיצוניים

* 

קטגוריה:קבוצות כדורסל קפריסאיות
קטגוריה:לימסול: ספורט
אופטיקאי מדופלם

"**אופטיקאי מדופלם**" הוא הסינגל הראשון של להקת הפופ רוק הישראלית משינה, שיצא לרדיו מהאלבום משינה. השיר יצא לרדיו ביוני 1985 והפך ללהיט. ב-27 באוגוסט 1985 הגיע השיר למקום הראשון במצעד הפזמונים של רשת ג'.

## רקע
השיר נכתב על ידי שלומי ברכה בעת שירותו הצבאי, ונקרא במקור "קשיים בחקלאות". השיר נכתב בעקבות שלט בחלון ראווה שבו נתקל ברכה עם הכיתוב "אופטיקאי מדופלם", שנועד לפרסם אופטיקאי. השורה "אין שמש, גשם, יש רק צל" נועדה לתאר את החורף של שנת הבצורת שהייתה אז. שורה זו תופיע לימים בשיר נוסף של משינה, "היא התווכחה איתו שעות". השורה "רוצה לכבוש את העולם" נכתבה עקב תסכולו של ברכה לנוכח חוסר התקדמותו לעומת נסיעת חברו הטוב לחו"ל.

לאחר צאתו לרדיו, הוא כבש את מצעדי הפזמונים, והביא לפרסומה של משינה.

## קישורים חיצוניים

* 
* 

## הערות שוליים

קטגוריה:שירי משינה
קטגוריה:שירים בעברית
קטגוריה:שירי גל חדש
קטגוריה:סינגלים בהוצאת CBS ישראל
פיזור חום

**פיזור חום** הוא הליך לזירוז מעבר החום מגוף מסוים אל סביבתו והפיכת הטמפרטורה שלו לדומה יותר לזו של סביבתו. מערכות קירור רבות הן, למעשה, מערכות פיזור חום, משום שהן אינן הופכות עצם לקר יותר מסביבתו אלא רק מצמצמות את השוני בינו לבינה.

מנגנונים ייעודיים לפיזור חום מעוצבים בידי מהנדסי מכונות ועוצבו במהלך האבולוציה בעולם החי. פעילותם של מנגנונים אלה ולעיתיים רבות, גם היכולת להפסיק את הפעלתם בעת הצורך, עשויים להיות קריטיים לפעילות המערכת ולמניעת נזקים בה.

## שיטות פיזור חום
*יצירת מגע ושיפור מגע בין מוצקים – יצירת מגע בין הגוף שיש לצנן לבין גוף מוצק בעל מוליכות חום גבוהה. באופן זה מתחלק החום בין שני הגופים. על פי רוב, שיטה זו משמשת להעברת חום מהגוף שמתחמם כתופעת לוואי לא רצויה לפעולתו, אל גוף שעוצב בכוונה כך שקל יהיה לצננו בשיטות מגוונות. שיטה זו מקובלת בצינון שבבים חמים במחשב בהצמדתם לגוף קירור. גופי הקירור האלו קולטים חום מהשבבים במגע מוצק-מוצק ומפזרים אותו, הלאה, בדרכים אחרות.
*מניעת מגע או השמת בידוד תרמי בין שני גופים מוצקים שיש לצננם. למשל, פיצול ליבת המעבד במחשב לליבות אחדות.
*יצירת מגע בין מוצק שיש לצנן לבין לנוזל או גז חסרי תנועה. לדוגמה: כניסה לאמבט קר ביום קיץ. 
* יצירת מגע בין מוצק שיש לצנן לבין לנוזל או גז בתנועה. כך הנוזל או הגז שהתחממו מפונים מהמקום ואת מקומם תופס טווח חדש. דוגמאות: צלעות קירור של מנוע אופנוע מצננות אוויר, שבשל נסיעתו של האופנוע הוא מתחלף, צלעות הקירור של גוף הקירור של מעבד מחשב צמודות למאוורר, חום מנוע המכונית עובר אל שמן המנוע שמוזרם במשאבה אל מקרן המכונית ובו הוא מצטנן חזרה, בדרכים אחדות בו זמנית.
**חריצי אוורור המאפשרים החלפת האוויר שהתחמם בלי לוותר על מרבית השכבה הפיזית העוטפת את הגוף שיש לצנן.
**קירור באידוי – הרטבה של הגוף שיש לצנן כך שאנרגיית החום תהפוך לאנרגיית תנועה של חלקיקי הנוזל ותגרום לאידוי הנוזל וסילוק האדים החמים. דוגמאות: הזעה, שרבוב לשון רטובה החוצה מהפה אצל כלבים (כלבים אינם מזיעים).
*הקרנה תת אדומה – עצמים שהטמפרטורה שלהם מעל כ-30 מעלות צלזיוס פולטים קרינה תת-אדומה (קרינה בתחום האור הנראה אפשרית גם היא אך דורשת חום רב בהרבה, כמו בחוט להט). כאשר מאפשרים לקרינה זו להתפזר, העצם מאבד חום. לצורך כך יש לחשוף את העצם משכבות בידוד תרמי ושכבות בידוד של קרינה תת-אדומה.

קטגוריה:קירור ומיזוג אוויר
קטגוריה:מכונות
קטגוריה:חום (פיזיקה)
קטגוריה:פיזיולוגיה
נחמן קרני

**נחמן קרני** (10 באוקטובר 1926 – 28 ביולי 1977) היה קצין בצה"ל בדרגת אלוף-משנה, ששירת כדובר צה"ל (1953–1955) וכראש היחידה לסיוע וקשרי חוץ של משרד הביטחון (1962–1968).

## ביוגרפיה
קרני נולד בפולין, עלה לארץ ישראל בגיל 6 והשתקע עם הוריו ברמתיים (לימים חלק מהוד השרון). למד בבית ספר יסודי במגדיאל ובגימנסיה שלווה בתל אביב. בהמשך דרכו למד בבית הספר הגבוה למשפט ולכלכלה בתל אביב ובאוניברסיטת קולומביה בניו יורק.
בגיל 16 הצטרף לארגון "ההגנה", שירת במשטרת היישובים העבריים, עבר קורס מ"כים וב-1947 השתתף בקורס מפקדי מחלקות האחרון של ההגנה (קורס י"ט, שהתקיים בגניגר ובג'וערה בפיקודו של יצחק פונדק; יחד עמו היו בקורס בין השאר אברהם אדן, יקותיאל אדם, אורי בן ארי, רחבעם זאבי ואברהם טמיר). הוצב כמפקד מחלקה בגדוד 32 של חטיבת אלכסנדרוני, במלחמת העצמאות פיקד על פלוגה ב' של הגדוד, לחם בקרבות בחזית הדרום והמרכז, נפצע באורח קשה ואיבד את ידו הימנית. אף על פי כן חזר לשרת כסגן מפקד הגדוד.

לאחר המלחמה נמנה ב-1949 עם משלחת הייצוג הראשונה של צה"ל לארצות הברית. ב-1951 עבר לאגף המודיעין ושירת כקצין ביחידת האיסוף וראש ענף נספחים צבאיים. ביולי 1953 מונה לדובר צה"ל, השלישי במניין, וכיהן בתפקיד זה עד יוני 1955. ב-1955 מונה לראש ענף האיסוף באגף המודיעין, תפקיד שבו שימש במלחמת סיני. ב-1957 נשלח כיועץ צבאי לנציגות הישראלית באו"ם, שם שירת במשך שנתיים וחצי. ב-1959 מונה לעוזרו של סגן שר הביטחון, וב-1962 לסגן מנכ"ל המשרד ולראש היחידה לסיוע וקשרי חוץ. בתקופתו סייע צה"ל והמשרד למדינות רבות באפריקה, דרום אמריקה ואסיה. ביולי 1968 סיים את תפקידו והשתחרר מצה"ל.
לאחר מלחמת יום הכיפורים עמד בראש ועדה לבדיקת התנהלות מערך ההסברה של צה"ל.

קרני נפטר ב-1977 מסרטן, בגיל 50. הותיר אישה ושתי בנות.

## קישורים חיצוניים

* אתר לזכרו
* דו"ח ועדת קרני באתר ארכיון צה"ל ומערכת הביטחון
* 
* 
* 
* 
* ארכיון צה"ל חושף - דוח 'ועדת קרני', באתר ארכיון צה"ל ומערכת הביטחון

## הערות שוליים

קטגוריה:דוברי צה"ל
קטגוריה:לוחמי ההגנה
קטגוריה:אנשי משטרת היישובים העבריים
קטגוריה:נכי צה"ל
קטגוריה:עובדי משרד הביטחון
קטגוריה:ראשי מחלקת איסוף
קטגוריה:ישראלים ילידי פולין
קטגוריה:בוגרי גימנסיה שלווה
קטגוריה:בוגרי בית הספר הגבוה למשפט ולכלכלה
קטגוריה:בוגרי אוניברסיטת קולומביה
קטגוריה:אלופי-משנה בצה"ל
קטגוריה:אישים הקבורים בבית הקברות ברמות השבים
קטגוריה:ישראלים שנולדו ב-1926
קטגוריה:ישראלים שנפטרו ב-1977
תוכנית האווקואציה

**תוכנית האווקואציה** (**תוכנית הפינוי**; הידועה גם בשם **תוכנית העשור**) הייתה תוכניתו של זאב ז'בוטינסקי, שהגה וניסה להוציאה לפועל בשנת 1936. מטרתה הייתה ליישב מיליון וחצי יהודים מיהודי אירופה בארץ ישראל משני עברי הירדן, בתקופה של 10 שנים.

## גיבוש התוכנית
[ממוזער|250px|כרזה של ארגון [הצה"ר משנת 1933]]

ראשיתה של התוכנית ב"תוכנית העשור" שאותה הציג ז'בוטינסקי בקונגרס הציוני ה-18 כבר בשנת 1933. התוכנית עדיין לא הייתה מגובשת, אולם אחת המשימות שנולדו בעקבותיה הייתה ההחלטה לגייס את "מצפון העולם" באמצעות "**תנועת פטיציה**" (עצומה), שאותה יזמה הצה"ר, ובמרכזה עצומה המופנית אל ראשי המדינות והפרלמנטים באירופה. מטרתה להסב את תשומת לבם לבעיית היהדות בגולה ולקיום ההבטחה לסיוע להקמת בית לאומי בארץ ישראל.

ההסתדרות הציונית החרימה בתוקף את תנועת הפטיציה והחליטה כי כל חבריה מחויבים שלא לפעול תחת עצמאות פוליטית ("סעיף המשמעת"). החלטה זו הובילה את הנהלת הצה"ר להודיע על פרישתה באפריל 1935, בוועידת פריז, ולהקמת ההסתדרות הציונית החדשה ב-25 באותו חודש.

בחודש יוני 1936 התקבל זאב ז'בוטינסקי, ראש בית"ר ונשיא הצה"ר, בוורשה אצל קולונל יוּזף בֵּק, שר החוץ הפולני, לאחר שהשמיע את הקריאה לפינוי בעצרת המונים בעיר. ז'בוטינסקי העלה בפניו את תוכנית האווקואציה לפיה ייושבו מיליון יהודים וחצי מיהודי אירופה בארץ ישראל בתקופה של 10 שנים. מחצית ממספר זה יבואו מפולין. ז'בוטינסקי הדגיש כי העלייה לארץ ישראל תהיה מרצונם של המהגרים, ואין כל כוונה לכפותה על איש. עלייה כזו עשויה הייתה לקדם את הקמתה של המדינה היהודית בארץ ישראל. הרעיון נתקבל על ידי קולונל בק, מאחר שבהגשמתה ראה דרך ליציאתם של היהודים מפולין, כאשר מדינה יהודית ריבונית תפתח את שעריה בפניהם.

קריאתו של ז'בוטינסקי ונסיונותיו לגייס את נציגי הממשל הפולני ונציגים של ממשלות מזרח אירופיות נוספות גרמו לביקורת נגדו ונגד תומכיו. זאת גם בשל מגעיו עם הממשלה הפולנית, שנחשבה בעיני רבים לאנטישמית ופשיסטית. בנוסף, ארגון הפועלים היהודי "הבונד" התנגד להצעתו של ז'בוטינסקי מפני שהייתה מנוגדת ליעדו: השתלבות יהודית בפולין סוציאליסטית עתידית.

תוכניתו של ז'בוטינסקי לא יצאה אל הפועל בשל התנגדות פנימית ובעיקר מכיוון שפולין הייתה תלויה בממשלת בריטניה, אשר התנגדה לתוכנית בשטחי המנדט שבשליטתה.

## ראו גם
* הסכם העברה
* טרנספר

## לקריאה נוספת
* זאב ז’בוטינסקי, **כתבים**, כרך י"ב: בסער, ירושלים: הוצאת ערי ז’בוטנסקי, תש"ז-תשי"ט-1947–1959.
*יעקב שביט, **המיתולוגיות של הימין: עיונים בהיסטוריה פוליטית ואינטלקטואלית של הימין**, בית ברל, 1986.
*זאב ז'בוטינסקי תרגום: יהושע השל ייבין (מאנגלית) ***' של עם ישראל***', 1940.

## קישורים חיצוניים
*דוד סיון, מדיניות העלייה בשנות ה-30 והשואה - חלק שני, באתר כתב העת האינטרנטי E-Mago
*משה ארנס, קטע מהספר"דגלים מעל הגטו", באתר ידיעות ספרים

קטגוריה:זאב ז'בוטינסקי
France 2

[130px|ממוזער|שמאל|[סמליל קודם של הערוץ]]
**France 2** (קרי: פראנס דֶה) הוא ערוץ טלוויזיה צרפתי, וחלק מקבוצת הטלוויזיה הצרפתית, הכוללת גם את France 3 ,France 5 ו-France 4. הצבע המזוהה עם הערוץ הוא אדום. כיום הערוץ משדר תוכניות דרמה, קומדיה וחדשות.

בישראל, הערוץ משודר ב-HOT באיכות HD וב-YES באיכות SD.

## סדרות הנפשה לילדים
* אברקא
* הבילבילים
* דאג
* פוריקי
* גלקטיק פוטבול
* גארפילד שואו
* גריזי והלמינגים
* איירון מן
* טיטוף
* בית הספר לוויקינגים

## היסטוריה
ב-21 בדצמבר 1963 הושק הערוץ בשם RTF 2 (חברת RTF היא חברה ממשלתית שקדמה ל-ORTF, שמתעסקת בטלוויזיה ורדיו), אחרי שנה הערוץ עבר לשליטת ORTF, החברה עברה מיתוג מחדש והוחלף לה השם ל La Chaîne 2.
ב-1 באוקטובר 1967 בשנה 14:15 (שעון צרפת) הערוץ החל לשדר בצבע. בשנת 1975 הערוץ עבר מיתוג מחדש ושינה את שמו ל-Antenne 2. ב-1992 הערוץ שינה את שמו ל-France 2 וכך נקרא הערוץ עד היום (2011).

ב-30 בספטמבר 2000 היה מעורב צוות חדשות של הערוץ שכלל את השדרן הצרפתי שארל אנדרלן ואת הצלם הפלסטיני טאלאל אבו ראחמה ב**[[פרשת מוחמד א-דורה]]** בה הם תיעודו את מותו לכאורה של נער פלסטיני מאש צה"ל. התמונות הקשות שלהבו את ההמון הערבי בישראל וברשות הפלסטינית והגבירו את המהומות באזור. מאוחר יותר קבע תחקיר של צה"ל כי א-דורה לא נהרג מאש צה"ל אלא מאש פלסטינית. אחרים האשימו את צוות France 2 שצילם את התקרית בביומה ואף בזיופה. France 2 הגיש תביעה משפטית על הוצאת דיבה כנגד פיליפ קרסנטי, פוליטיקאי ואיש עסקים יהודי-צרפתי, שטען שהקלטת מזויפת. עד היום נושא זה שנוי במחלוקת.

## קישורים חיצוניים

* 

קטגוריה:ערוצי טלוויזיה צרפתיים
קטגוריה:שידור ציבורי
זאבז'ה

**זאבז'ה** (בפולנית: **Zabrze**) היא עיר בדרום פולין, בחבל שלזיה ליד קטוביץ. בעיר מתגוררים כ-190,000 נפש. היא ממוקמת בגבעות שלזיה, על הנהר ביטומקה, יובל של נהר האודר.

זאבז'ה ממוקמת בפרובינציית שלזיה שהוקמה מחדש בשנת 1999, קודם לכן העיר הייתה שייכת לפרובינציית קטוביץ.

זוהי אחת הערים בתוך אגד ערים של 4,620,624 תושבים. כלל המטרופולין של קטוביץ במחוז שלזיה מאוכלס ב-5,294,000 תושבים.

בימי השלטון הנאצי שונה שם העיר ל"הינדנבורג", ובהמשך הוקם בה מחנה ריכוז. לאחר מלחמת העולם השנייה, העיר הוחזרה לפולין בשנת 1945 ושמה הושב ל"זאבז'ה". ב-19 במאי 1945 גורשו רוב התושבים הגרמנים מהעיר.

## כלכלה
כמו כל הערים האחרות באזור, היא עיר תעשייה המאוכלסת בצפיפות, היא מרכז חשוב של מכרות פחם וברזל וכן תעשיית מתכת, זכוכית, כימיקלים, נפט, מבשלות, ועוד.

## יהודים
בית הכנסת של העיר, אשר היה קיים מאז 1872, נהרס בפרעות ליל הבדולח בחודש נובמבר 1938.

לאחר מלחמת העולם השנייה פעל בעיר בית יתומים לילדים יהודים ניצולי השואה.

## ספורט
לעיר יש מספר רב של מועדוני ספורט בכל הענפים. הבולט שבהם הוא גורניק זאבז'ה בכדורגל. ישנו מועדון כדורגל נשים בשם KKS - Kobiecy Klub Sportowy Zabrze. קבוצת כדוריד בשם "KS NMC POWEN". ומועדון שמפעיל קבוצת כדורעף בשם "ספרטקוס זאבז'ה". וקבוצת כדורסל בשם MKKS (Miejski Koszykarski Klub Sportowy -מועדון ספורט כדורסל עירוני), ששיחק בליגת העל עד 2002.


**תמונות מהעיר**

תמונה:Centrum Edukacji w Zabrzu (Nemo5576).jpg|מרכז החינוך בזאבז'ה
תמונה:3 Maja Medyczna Szkoła Policealna Województwa Śląskiego 1 12 2009.jpg|תיכון ללימודי רפואה
תמונה:Muzeum Miejskie w Zabrzu (Nemo5576).jpg|המוזיאון העירוני
תמונה:Zabrze St. Joseph's Church.jpg|כנסיית סנט ג'וזף בעיר
תמונה:Zabrze Dworzec autobusowy 16 12 2009 IMG 9617.JPG|התחנה המרכזית ביום מושלג
תמונה:Korczoka 94 bank 15 11 2009 asd.jpg|הבנק הפולני



## ערים תאומות

## קישורים חיצוניים

* 
* 
* 

## הערות שוליים

קטגוריה:שלזיה (פרובינציה): ערים
הנעה וקטורית

[שמאל|ממוזער|250px|[הוקר סידלי הרייר, המטוס הראשון בעולם בעל הנעה וקטורית, המאפשרת המראה ונחיתה אנכית.]]
**הנעה וקטורית** (או **דחף וקטורי**) היא היכולת של כלי טיס סילוני או רקטי להטות את סילון הפליטה מן המנוע. היכולת מאפשרת שליטה בכיוון הטיסה או בסיבוב כלי הטיס.

הנעה וקטורית פותחה עבור מטוסים בתחילה כדי לאפשר המראה ונחיתה קצרה (STOL) ואף אנכית (VTOL). בהמשך התברר שהנעה וקטורית מאפשרת תמרונים שאינם אפשריים עבור מטוסים ללא הנעה וקטורית, תכונה הנקראת "תמרוניות-על" (supermaneuverability) ומקנה להם יתרון גדול בקרב אוויר.

## השוואה לשיטת ההנעה אווירודינמית
250px|ממוזער|המחשת הטיית סילון הפליטה (באפור)על ידי הטיית נחיר הפליטה (באדום)ועל ידי כך, שינוי כיוון הטיל
להנעה וקטורית יתרון בשליטה בכלים כמו טילים בליסטיים ולוויינים מחוץ לאטמוספירה, סביבה שמאופיינת בריק, שם אמצעי ניהוג אווירודינאמים כמו הגה גובה, מדפי כנף של מטוס או כנפיים בטיל המבוססים על התנגדות האוויר אינם יעילים.

שיטת הניהוג הווקטורי מורכבת יותר מבחינה חישובית. בשיטת הניהוג האווירודינמי, נדרש לשנות את זווית הכנפיים בכיוון מסוים כדי לייצר כוח אווירודינמי בכיוון ניצב למהירות הטיל, מה שמאפשר פנייה. בשיטת הניהוג הווקטורי, לעומת זאת, ביצוע פנייה מתואמת אינו אפשרי, משום שבכל כיוון שיופעל דחף תיווצר פנייה של מרכז המסה וסיבוב של הטיל סביב ציר מסוים (אחת מדרגות החופש של הסיבוב שלו) שהן במגמות הפוכות. 

למשל טיל במצב אנכי שנדרש להפנותו ימינה. לשם כך יש להטות את הדחף מעט ימינה כך שייווצר רכיב דחף ימינה. אולם, במצב זה ייווצר מומנט סיבוב על הטיל בכיוון הפוך לכיוון השעון, ולכן לא יהיה תיאום בין כיוון ציר הטיל וכיוון התנועה שלו, כלומר תהיה זווית התקפה שונה מאפס.

בנוסף לכך השגת ניהוג בשיטה הווקטורית לעולם אינה מתקבלת באמצעות שימוש בכיוון דחף יחיד. בפועל כדי לפנות בכיוון מסוים, יש להפעיל דחף בכיוון מסוים ומהר מאוד לשנות אותו, תוך ניצול מהירות הסיבוב בציר המתאים שהטיל צבר.

## לקריאה נוספת
* [מאמר של [בנימין גל-אור] על הנעה וקטורית]

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:אווירודינמיקה
קטגוריה:תעופה צבאית
קטגוריה:הנעה (טכנולוגיה)
ארנסט הופנברג

**ארנסט הופנברג** (בגרמנית: **Ernst Hoppenberg**; 26 ביולי 1878 – 29 בספטמבר 1937) היה שחיין ושחקן כדורמים גרמני, היה האלוף האולימפי הראשון במשחקים האולימפיים במשחה הגב, בעל 2 מדליות זהב.

## ביוגרפיה
הופנברג נולד בברמן. אביו היה המנהל של בריכת השחייה המכורה היחידה בברמן וכך החל לשחות ולהתאמן בגיל צעיר.

באולימפיאדת פריז (1900) זכה הופנברג בשתי מדליות זהב, במשחה ל-200 מטר גב בתוצאה של 2:47.0 דקות, לפני קארל רוברל מאוסטריה (2:56.0 דקות) ויוהנס דרוסט מהולנד (3:01.0 דקות) ובמשחה ל-200 מטר קבוצתי לפני שתי קבוצות מצרפת. הופנברג היה השחיין המהיר בתחרות וקבע תוצאה של 2:35.4 דקות. נוסף לכך, היה חבר בנבחרת הכדורמים של ארצו אך לא שיחק בשום משחק.

הופנברג שירת בצבא בקיל. כמזכיר בנייה הוא ייסד מועדון שחייה בצ'ינגדאו, שבסין (הייתה מושבה גרמנית).

בשנת 1928 החל לנהל הופנברג את הבריכה המקורה בברמן, אותה ניהל אביו. תשע שנים מאוחר יותר, בשנת 1937 היה מעורב בתאונת דרכים בעיר קירן ומת מפקקת (תרומבוזיס) למחרת.

## תארים והישגים
*בשנת 1988 זכה הופנברג להכלל בהיכל התהילה הבינלאומי של השחייה.

## קישורים חיצוניים

* sports123.com 

## הערות שוליים

קטגוריה:שחייני גב
קטגוריה:שחייני חופשי
קטגוריה:שחיינים באולימפיאדת פריז (1900)
קטגוריה:אלופים אולימפיים גרמנים: שחייה
קטגוריה:שיאני עולם גרמנים: שחייה
קטגוריה:גרמנים שנולדו ב-1878
קטגוריה:גרמנים שנפטרו ב-1937